ST sáttmálin um rættindi einstaklinga, ið bera brek Í mai 2009 samtykti Løgtingið sáttmála Sameindu Tjóða um rættindi einstaklinga, ið bera brek. Í næstum skal Føroya Landsstýri lata ST eina frágreiðing um, hvat ið verður gjørt fyri at halda skyldur Føroya sambært ST-sáttmálanum um rættindi einstaklinga, ið bera brek. Føroyska frágreiðingin er partur av donsku frágreiðingini, ið skal latast ST innan 17. apríl 2020. Seinast Føroyar lótu ST eina frágreiðing í hesum sambandi var í 2011. Endamálið við hesum frágreiðingum er at vísa á og hava eftirlit við, hvørji framstig verða gjørd á økinum. Saman við áhugafeløgunum hevur MEGD latið gjørt ein evnislista, ið lýsir støðuna úr sjónarhorninum hjá áhugafeløgunum. Evnislistin er grundarlagið undir spurningunum frá ST-nevndini, sum frágreiðingin roynir at svara. MEGD fer væntandi at lata eina skuggafrágreiðing seinni í ár. Innan 1 ár eftir, at frágreiðingin er latin ST, verður skipað fyri einari hoyring í Genève, har serfrøðinganevndin, ið varðar av Sáttmálanum, hevur møguleika at seta nærri spurningar til innihaldið í frágreiðingini. Tað er Almannamálaráðið, ið hevur havt uppgávuna at samskipa føroyska íkastið til frágreiðingina. Skjøl í sambandi við hoyring í ST um breksáttmálan Skjøl í sambandi við hoyring í ST um breksáttmálan